Valdis Dombrovskis

Valdis Dombrovskis (Riga, 5 d'agost de 1971) es un politician e economista leton, membre del partit conservador Unitat (Vienotība en leton). Es l'actual primièr ministre de Letònia dempuèi 2009. Foguèt anteriorament Ministre d'Economia del país entre 2002 e 2004 e puèi membre del Parlament de l'Union Europèa de 2004 a 2009.

Dos jorns aprèp lo succès considerable de la Via Catalana, Dombrovskis declarèt que lo govèrn de Letònia seriá dispausat a reconéisser l'independéncia de Catalonha.

 Biografia 
Valdis Dombrovskis nasquèt en 1971 dins la capitala letona, Riga, dins una familha d'origina polonesa. Obtenguèt primièr una licéncia d'economia per engenheires a l'Universitat Tecnica de Riga abans de se diplomar a la Facultat de Fisica e Matematicas de l'Universitat de Letònia en 1996. Trabalhèt en Alemanha coma assistent de laboratòri a l'Institut de Fisica de l'Universitat de Mainz de 1995 a 1996. L'an seguent trabalhèt coma assistent a l'Institut de Fisica de l'Estat Solid de l'Universitat de Letònia, e mai tard en 1997 se n'anèt als Estats Units per i far un doctorat e venguèt assistent de recerca a la Facultat d'Engenheriá Electrica de l'Universitat de Maryland fins a 1998. Aquel meteis an foguèt recrutat per la Banca Centrala Europèa coma especialista en questions macroeconomicas. Ailà progressèt professionalament per venir economiste principal en 1999 e puèi en 2001 economista en cap. Laissèt son mestièr en 2002 per se consagrar a la vida politica letona. Aquel an venguèt deputat primièr e puèi Ministre de las Finanças dins la coalicion governamentala de centre-drech dirigida per Einārs Repše. 

Categoria:Primièr ministre de Letònia
Categoria:Naissença en 1971